EELNÕU

Atmosfääriõhu kaitse seaduse muutmise seadus

Atmosfääriõhu kaitse seaduses tehakse järgmised muudatused:

**1)** paragrahvi 56 lõike 2 punkt 2 muudetakse ja sõnastatakse järgmiselt:

”2) müra sihtväärtus – suurim lubatud müratase planeeringus määratud aladel.”;

**2)** paragrahvi 56 täiendatakse lõigetega 21–23 järgmises sõnastuses:

”(21) Menetleja võib planeeringu või projekteerimistingimuste menetluses jätta müra sihtväärtuse kohaldamata, kui üheaegselt esinevad järgmised tingimused:

1) hoonet kavandatakse tiheasustusalale;

2) müra sihtväärtus on sellel tiheasustusalal juba ületatud;

3) kavandatav hoone ja selle kasutamine ei põhjusta ise müra sihtväärtuse ületamist.

(22) Lisaks käesoleva paragrahvi lõikes 21 nimetatud tingimustele võib elamu kavandamise korral müra sihtväärtuse kohaldamata jätta siis, kui elanikel on võimalik viibida ja vaba aega veeta elamu või selle läheduses oleval maa-alal, kus müra sihtväärtust ei ole ületatud.

(23) Käesolev paragrahvi lõikes 21 nimetatud erandit ei kohaldata, kui planeeritavale maa-alale kavandatakse hoonet, mille kasutajatele on kasutusotstarbest tulenevate nõuetega ette nähtud puhke-, spordi- või muu välisõhus aja veetmise võimalus hoone maa-alal, näiteks lastehoid, koolieelne lasteasutus, üldhariduskool või hoolekandeasutus.”;

**3)** paragrahvi 56 lõige 3 muudetakse ja sõnastatakse järgmiselt:

”(3) Planeeringust huvitatud isik tagab, et müra sihtväärtust ei ületata, välja arvatud käesoleva paragrahvi lõigetes 21 ja 22 sätestatud tingimustel.”.

Lauri Hussar

Riigikogu esimees

Tallinn, 2024

Algatab keskkonnakomisjon 06.03.2024.

(allkirjastatud digitaalselt)

Igor Taro

Keskkonnakomisjoni esimees